Amritasiddhi

An Amṛtasiddhi (Sanskrito: अमृतसिद्धि, "an pagkamit nin inmortalidad"), na nakasurat sa lugar nin Budhista kaidtong mga ika-11 na siglo, iyo an kaamay-amaying substansyal na teksto sa kun ano an nagin haṭha yoga, minsan ngani dai kaiyan sinasambit an termino. Ilinaladawan kan gibohon an papel kan bindu sa hawak na yogic, asin kun paano iyan kokontrolon gamit an Mahamudra tanganing makamit an inmortalidad (Amṛta). An ipinaririsang modelo iyo na an bindu padagos na mawara gikan sa saiyang sarayan sa payo, na minagiya pasiring sa kagadanan, alagad iyan pwedeng maingatan sa paagi kan yogikong mga gibo. An teksto igwa nin tampok na Budhista, asin ginagamit an mga metapora hale sa alkimiya. 

An sarong bersikulo sa sarong manuskritong papel kan Am'tasidhi, na posibleng sarong mas huring kopya, positibong sinasabi na an petsa kaiyan 2 Marso 1160. Nakasurat ini sa duwang lengguwahe, an Sanskrito asin Tibetano. An sarong kritikal na edisyon na basado sa gabos na natadang manuskrito ipinublikar kan 2021 kan mga Indologo na si James Mallinson asin Péter-Dániel Szántó.

Toltolan